भारतीय जनता पार्टी सियासी बवाल की तरफ़ तेज़ी से बढ़ रही है। मध्यप्रदेश, राजस्थान, छत्तीसगढ़ और मिजोरम के विधानसभा चुनावों में तो इसकी जो झलक देखने को मिलेगी, सो मिलेगी ही; अगले बरस संसद के बजट सत्र के बाद प्रधानमंत्री नरेंद्र मोदी और भाजपा-अध्यक्ष अमित शाह का इम्तहान और कड़ा हो जाएगा। केंद्र और राज्य सरकारों के खुफ़िया महकमों से अनौपचारिक तौर पर, राष्ट्रीय स्वयंसेवक संघ के आकलन दलों से अर्द्ध-औपचारिक तौर पर और भाजपा द्वारा नियुक्त सर्वे-कंपनियों से औपचारिक तौर पर अमित शाह को मिली रपटों ने मोटे तौर पर यह तय कर दिया है कि मौजूदा 273 में से 142 भाजपाई-सांसदों को अगले चुनाव में उम्मीदवार नहीं बनाया जाएगा।